Správa zo zahraničnej pracovnej cesty
1.  Účastník ZPC:
Prof. Ing. Tatiana Kováčiková, PhD.
Výskumný pracovník, ERA Chair projekt ERAdiate, Vedecký park Žilinskej univerzity v Žiline
Jazyky: anglický, francúzsky, ruský

2.  Zahraničná pracovná cesta:
Belgicko, Brusel, 21.- 22.6.2016
EK, DG R&I
Centre de Conférences Albert Borschette, 36 rue Froissart, Brussels
12. pracovné zasadnutie Programového výboru pre inteligentnú, zelenú a integrovanú dopravu
spôsob jej financovania: MŠVVaŠ SR
3.  Rámcový program pobytu:
21.6.2016 Žilina 06.00 – Viedeń Schwechat 09.30 – Brusel 11.20
21.6.2016 13.00 – 17.00 Brusel, ECTRI, Rue Trone 98, Prípravné stretnutie národných delegátov
22.6. 2016 10.00 – 16.30 Brusel, Centre de Conférences Albert Borschette, 36 rue Froissart, 12. pracovné zasadnutie Programového výboru pre inteligentnú, zelenú a integrovanú dopravu
22.6.2016 Brusel 19.20 - Viedeń Schwechat – 21.00 – Žilina 23.30

4.  Stručný priebeh rokovaní, resp.  študijného pobytu:

Dňa 21.6. som sa zúčastnila prípravného stretnutia národných delegátov. Hosťujúcou organizáciou bolo ECTRI v Bruseli. V rámci stretnutia sa diskutovali nasledovné oblasti: 	
-	Obsah strategického dokumentu pre prípravu posledného trojročného obdobia H 2020 na roky 2018 – 2020. Národní delegáti predložili tento materiál EK. 
-	Pripomienky k ohláseným zmenám v pracovnom balíku WP2017
-	Dôležité body agendy pracovného zasadnutia národných delegátov
-	Iné: 
o	Ďalšie prípravné stretnutia: Budúce stretnutie sa uskutoční pred 13. pracovným zasadnutím, t.j. 26.9.2016. Delegáti boli vyzvaní preskúmať možnosť organizovania týchto stretnutí na pôde ich stálych zastupiteľstiev.
Dňa 22.6. 2016 som sa zúčastnila 12. pracovného zasadnutia Programového výboru pre inteligentnú, zelenú a integrovanú dopravu. Zasadnutie viedla Clara de la Torre, Directorate H – Transport, riaditeľka. Prerokované boli nasledovné body:
-	Informácia predsedníctva zasadnutia:
o	Výsledky schvaľovacieho procesu dvoch projektov (čísla zložiek 12 a 13), pre ktoré príspevok EK prevyšuje sumu 2,5 mil. EUR. Schválené.
o	 Výstupy sympózia EU-US Symposium Transportation Research Symposium on Transport resilience. Ide o európsko-americké sympózium organizované každoročne s cieľom koordinovať aktivity medzi Európou a USA vo všetkých oblastiach dopravy. Sympózium sa uskutočnilo 16.-17. júna v Bruseli, zúčastnilo sa ho 50 expertov (25 z Európy, 25 z USA). Hlavným cieľom sympózia bolo vyhodnotiť vplyv klimatických zmien a udalostí v dôsledku extrémneho počasia na dopravné systémy a tiež spôsoby, ktoré môžu byť využité na zníženie ich frekvencie a dopadu. Diskutovali sa pritom tri fázy procesu, pred, počas a po extrémnej udalosti. 
o	Výstupy konferencie Európskeho inovačného partnerstva (EIP) “Smart cities and communities“, ktorá sa konala 24. mája v Eindhovene. V rámci konferencie boli presdtavené dva klastre, Action Cluster in Smart Mobility Services a Action Cluster in Urban Mobility. Ďalšia konferencia, CIVITAS Forum, sa bude konať v Gdyni v septembri 2016.
o	Workshop on batteries - uskutočnil sa v Bruseli 21. júna 2016, cieľom bolo prediskutovať vývoj budúcej priemyselnej základne pre výrobu Li batérií v Európe a definovanie stratégie pre iniciovanie európskych iniciatív a koordináciu aktivít v tejto oblasti. Konferencia mala 9 prezentácií, zúčastnili sa zástupcovia vedy a výskumu, priemyslu ako aj malých a stredných podnikov. 

-	Transport Work Programme: revízia textu pre rok 2017
o	 Navrhované zmeny:
•	Rozšírenie textu o Open Data pre celý WP
•	Nahradenie vety o pilote Open Data novým výrazom
•	Zdôraznenie významu dopravy pre klimatické zmeny a udržateľný rozvoj 
•	Posilnenie medzinárodnej spolupráce
•	Rozšírenie dvoch tém (MG-7.3 MG- 8.4)
•	Pridanie dvoch nových tém: CSA topic (MG-8.7.-2017), RIA topic (GV-13-2017 ) – výroba novej generácie batérií pre aplikácie a autonómnymi vozidlami.
Programový výbor podporil navrhované zmeny.

-	Iniciatíva ELENA  - Dlhá diskusia bola venovaná iniciatíve ELENA – European Local ENergy Assistance, ktorá je súčasťou snahy EIB o podporu cieľov EÚ v oblasti klímy a energie. Jedná sa o spoločnú iniciatívu EIB a EK, ktorá má pomôcť lokálnym a regionálnym autoritám pripraviť projekty pre lepšie využitie zdrojov energie a projekty pre obnoviteľnú energiu. Viacero 

-	2018-2020 Transport work programme:  
EK prezentovala hlavné vstupy pre programovacie obdobie 2018 – 2020, ktorými boli:
•	Priority EK (zamestnanosť, digitálny jednotný trh, Energetická únia a klimatické zmeny)
•	Politická motivácia (inovácie, migrácia, bezpečnosť a kybernetická bezpečnosť, trvalo udržateľné ciele, 
•	Špecifický program pre dopravu (efektívne využitie zdrojov v doprave, lepšia mobilita, vedúce postavenie priemyslu, sociálno-ekonomické aspekty) 
•	Konzultácie so zainteresovanými stranami (klimatické zmeny a dekarbonizácia, bezpečnosť, digitalizácia, automatizácia).
Výsledkom analýzy týchto vstupov bolo definovanie priorít, pričom niektoré z nich sú spoločné pre viaceré vstupy, a to:
•	Dekarbonizácia
•	Digitalizácia – Big Data
•	Automatizácia
•	Trvalo udržateľná mobilita (vrátane sociálnych, ekonomických a environmentálnych aspektov)
•	Elasticita
•	Organizačné aspekty inovácií (nové business modely, vzorce pre mobilitu)
•	Systematický a integrovaný prístup s väčším dôrazom na potreby
•	Inovatívne technológie a inovácie.
Na základe analýzy vstupov boli definované 4 prioritné oblasť, ktoré budú predstavovať základ pre Strategický pozičný dokument pre programovacie obdobie 2018 - 2020:
•	Smerom k integrovanému, udržateľnému a robustnému dopravnému systému
•	Technológie pre transformáciu dopravného systému
•	Konkurencieschopnosť, business modely a trhy
•	Ľudia v centre záujmu: požiadavky, potreby a správanie, inklúzia a prístup.
Ďalším krokom bude skompletizovanie vyhodnotenie projektov v doprave, ktoré boli financované v rámci 7.RP a prvého programovacieho obdobia H2020.
Dokončenie materiálu je naplánované na druhú polovicu roku 2017.

5.  Odporúčané závery:
V spolupráci s CVTI zorganizovať informačný deň, 24.11. 2016 v Žilina, v nadväznosti na medzinárodnú konferenciu „Inteligentné dopravné systémy: Nástroj alebo hračka? Výskumné a inovačné príležitosti a výzvy pre autonómne riadenie vozidiel a nové dopravné modely“, ktorá sa koná pod záštitou slovenského predsedníctva v Rade Európskej únie 22. – 23. 11. 2016 v Žiline, v hoteli Holiday Inn.

Medzinárodná konferencia sa koná 
6.   Prehľad prinesenej dokumentácie a miesto jej uloženia
Dokumenty sú určené pre členov Programového výboru a dostupné v databáze členov  CIRCABC interest group “Smart, Green and Integrated Transport Programme Committee".
7.   Osobitne vyhodnotený očakávaný prínos ZPC
-
8.    Spôsob zverejnenia výsledkov ZPC, prenos získaných informácií

Oboznámenie so závermi - elektronickou poštou:
-	Ing. arch. Jana Tomková, Národný koordinátor kontaktných bodov pre Horizont 2020, Centrum vedecko-technických informácií SR (CVTI SR)
-	Ing. Veronika Hanzelová, Národný kontaktný bod pre Horizont 2020: -  Opatrenia v oblasti klímy, životné prostredie, efektívne využívanie zdrojov a suroviny, Bezpečná, čistá a efektívne využívaná energia, Inteligentná, ekologická a integrovaná doprava, Centrum vedecko-technických informácií SR (CVTI SR)

Súhlasím so zverejnením správy na internete: Nesúhlasím, nakoľko správa obsahuje aj interné informácie. 
Správu vypracoval: Prof. Ing. Tatiana Kováčiková, PhD.
Dátum: 30.6.2016
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.